tomron87/hebrew-wikipedia-sentences-corpus huggingface dataset:
בתחילתה חיברה הרכבת בין חצי האי קאולון שבהונג קונג, לעיר קנטון (כיום גואנגג'ואו) בתקופה בה שלטו הבריטים באדמת הונג קונג, ומכאן שמה.
חלק זה של הרכבת מכונה כיום "הקו המזרחי", ובפי תושבי סין הוא מכונה "הרכבת של גואנגשן".
ממשלת הונג קונג הציעה לחבר בין חברת ה-KCR לחברת MTR, חברת רכבות אחרת בהונג קונג שמתפעלת את רוב הקווים באי הונג קונג, קאולון והאיים החיצוניים, ואשר 75% ממניותיה שייכים לממשל.
המחלקה המבצעת של הונג קונג, אישרה באופן רשמי את העסקה ב-11 באפריל 2006, והשכירה את ה-KCR לחברת ה-MTR למשך 50 שנה.
האיחוד אושר גם על ידי הרשות המחוקקת ושאר בעלי המניות של חברת ה-MTR.
ב-2 בדצמבר 2007 התקיים האיחוד בפועל.
המחבר בין מזרח צים שה צוי ללואוהו
המחבר בין נַאם צ'וֹנְג לטואן מון.
המחבר בין טַאי וַואי לווּ קַאי שַׁה.
המחברת בין טוּאֶן מוּן ליוּאֶן לוֹנְג.
קווים אל ערים בסין העממית
קו הרכבת לקנטון בתוך תחומי הונג קונג היה בתחילה מונע בקיטור, אולם במהלך שנות החמישים החלו אט אט להשתמש ברכבות המונעות על ידי דיזל, ובשנת 1962 הם החליפו לחלוטין את מקום רכבות הקיטור.
בשנת 1973 החלה החברה בתהליך של מודרניזציה שכלל הנחת מסילות כפולות והחלת הפיכת הרכבות לחשמליות.
השימוש הראשון ברכבות חשמליות החל ב-6 במאי 1982 בקטע הרכבת שבין תחנת קאולון לתחנת שה טין.
שנה אחר כך ב-15 ביולי 1983 כבר הושלמה ההפיכה לרכבות חשמליות, והרכבות הגיעו עד לתחנה האחרונה - תחנת לוהו.
מעבר נוסעים ומטען בין הונג קונג לשאר ערי סין, היה חלק נכבד משירותי הרכבת, שירות שנפסק בשנת 1949 כאשר המפלגה הקומוניסטית של סין תפסה את השלטון לאחר מלחמת האזרחים הסינית.
אולם השירות חזר לפעול בשנת 1979 כאשר המנהיג דאז דנג שיאופינג הכריז על מדיניות הדלת הפתוחה.
בשנת 1975 הועברה התחנה הראשונה של הרכבת - קאולון, לתחנת קאולון החדשה (כיום תחנת הונג הם) זאת בגלל שהתחנה הישנה הייתה כבר קטנה מדי, ולא היה בה מקום להרחיב.
בשנת 2006 הוארך קו זה, וכיום תחנתו הראשונה היא מזרח צים זה צוי - התחנה הראשונה תחת לאדמה.
לקראת סוף שנות התשעים הוחלפו הרכבות ברכבות חדשות יותר שבהם גם מחלקה ראשונה.
ההצעה ליסודו של הקו המערבי הועלתה בתחילת שנות התשעים, אז פנתה הממשלה לשתי חברות הרכבות של הונג קונג ה-KCR וה-MTR להציג בפניה תוכנית עבודה לקו זה, בסופו של דבר התקבלה התוכנית של חברת ה-KCR, ובספטמבר 1998 אישרה הממשלה את החלק הראשון של הפרויקט.
הבנייה החלה באוקטובר אותה שנה, והשירות החל ב-20 בדצמבר 2003. זהו הקו החדש הראשון שהונח על ידי חברת ה-KCR.
החלק הראשון של הרכבת מתחיל מתחנת נאם צ'ונג שבשם שו פו ומסתיים בתחנת טואן מון.
הקו נפגש בתחנות מסוימות עם תחנות הרכבת הקלה, ועם הקווים צואן מון וטונג צ'ונג של ה-MTR, ומציע אפשרות החלפה.
לצורך הפעלת הקו החדש קנתה החברה רכבות חדשות, רכבות אלו מורכבות משבעה קרונות.
אולם נשקלת הרחבה לרכבות של תשעה קרונות.
כל התחנות ממוזגות ומותקנות בהם דלתות זכוכית בין הרציף לרכבת עצמה.
מבקרים טוענים כי תחנות הקו ממוקמות רחוק מאזורי המגורים העיקריים, ולפעמים נצרך להשתמש ברכבת הקלה כדי להגיע לקו המערבי.
מלבד זאת, הם טוענים, המחירים יקרים מדי, והפרשי הזמן בין נסיעה בקו לנסיעה באוטובוס אינם מצדיקים מחיר זה.
מלבד זאת בעיות בטיחות שנתגלו בחודשים הראשונים להפעלת הקו, גרמו לתושבים לסמוך פחות על הקו.
אי לכך החלה החברה בהוזלת המחירים ונתינת הנחות באוטובוסים שונים לנוסעי ה־KCR.
בשנת 2002 הונחו יסודות להרחבת הקו, הקו המורחב יקרא קו מזרח קאולון, והוא מעותד להגיע עד לתחנת הונג הם.
בניית הקו אושרה על ידי הממשלה באמצע 1998. בניית הקו החלה בשנת 2000 והקווים נפתחו ב-21 בדצמבר 2004. הקו יוצא מתחנת טאי וואי ועובר תשע תחנות עד לתחנה הסופית וו קאי שה.
רוב הקו כולל כמה מתחנותיו נבנו על קרקע מיובשת, לאורך צדם המזרחי של מה און שאן ושַׁאטִין.
סוג הרכבות דומה בעיקרו לרכבות הנעות בקו המערבי, בהבדל אחד שהם מורכבים מארבעה קרונות בלבד.
אולם רוב הרציפים מוכנים להתרחבות אפשרית של שמונה קרונות.
הרכבת הקלה נעה בשטח הצפון מערבי של הטריטוריות החדשות, בין שלוש הערים החדשות טואן מון, יואן לונג וטין שוי וואי, ולה 9 קווים פעילים.
הרכבת הוקמה ב-25 בספטמבר 1988, כאשר הוקמה העיר החדשה טואן מון, אז החלה הממשלה בתוכניות להנחת תשתית תחבורה במקום.
חברת ה-KCR לקחה על עצמה את הפרויקט והחלה ביישומו בשנת 1985.
ליגת ההוקי הקונטיננטלית היא ליגת הוקי קרח מקצוענית שבסיסה ברוסיה ונחשבת לטובה ביותר באירופה.
בתחילתה, הליגה כללה קבוצות מלטביה, סלובקיה, פינלנד, בלארוס, קזחסטן, סין ורוסיה, אך כיום כוללת קבוצות רק מארבעת האחרונות.
היא נחשבת בעיני רבים לליגה החזקה ביותר באירופה והשנייה בטיבה בעולם, אחרי ליגת ה-NHL.
זו גם הליגה השנייה בפופולריות שלה באירופה, עם ממוצע של 6,234 צופים למשחק נכון לעונת 2017/18.
הליגה מורכבת מ־23 קבוצות המחולקות לשתי חטיבות המחולקות גאוגרפית - החטיבה המזרחית והחטיבה המערבית.
בכל חטיבה קיימים שני בתים, המסווגים גאוגרפית אף הם לפי מיקום הקבוצות.
הבתים במזרח הם בית חרלמוב ובית צ'רנישב, ואילו במערב הבתים הם בית בוברוב ובית טראסוב.
שמונה הקבוצות הראשונות מכל חטיבה עולות לפלייאוף חטיבתי, שמורכב מסדרות משחקים בשיטת "הטוב מ-7" כאשר קבוצה מעפילה לסיבוב הבא לאחר שניצחה את הקבוצה בסיבוב הקודם 4 פעמים.
האלופות החטיבתיות נפגשות בסדרת הגמר על הזכייה בגביע גגארין, ועל תואר אלופת ליגת ה-KHL.
מעונת 2008 עד לשנת 2014 ומעונת 2016 הקבוצה הרוסית שסיימה את העונה במקום הגבוה ביותר הייתה זוכה בתואר "אלופת רוסיה".
בעונת 2015 תואר אלופת רוסיה הוענק לקבוצה הרוסית עם מרב הנקודות בליגה הסדירה, גם בעונת 2019/2020 תואר האליפות הוענק לקבוצה עם מרב הנקודות בליגה הסדירה, בשל הפסקת העונה בעקבות התפרצות נגיף הקורונה ברוסיה.
החל מעונת 2024/2025 אינה מהווה כחלק מאליפות רוסיה בשל סכסוך עם פדרציית ההוקי הרוסית.
ב־2024 נערכה רפורמה מבנית במסגרתה הופרדה הליגה מהפדרציה והפכה לליגה עצמאית בניהול הנהלת הליגה.
במקביל לליגת ההוקי הקונטיננטלית, הנחשבת לליגת הבוגרים.
ישנה גם ליגה לצעירים, שהוקמה ב-2009 ונחשבת לאחת מליגות הצעירים החזקות במזרח אירופה.
תקרת השכר של שחקני הליגה עומדת על 900 מיליון רובלים (כ-13.4 מיליון דולרים).
האליפות הראשונה יצאה לדרך בשנת 2008 כיורשת לליגת העל הרוסית בהוקי קרח (הסופרליגה) והכילה בעונת הבכורה 24 קבוצות שחולקו ל-4 בתים: 21 קבוצות מרוסיה וקבוצה אחת מכל שלוש המדינות: קזחסטן, בלארוס ולטביה.
על פי הסכם בין מנהלי הליגה ופדרציית ההוקי הרוסית, מחזיקת גביע גגארין מוכתרת בתואר אלופת רוסיה.
אלופת הליגה הראשונה הייתה אק בארס קאזאן שזכתה לראשונה ב־12 באפריל 2009. לקראת העונה השנייה הוחלט על פיצול הליגה ל-2 חטיבות (מזרח ומערב) וסידור הבתים תחתיהן באופן גאוגרפי על מנת לצמצם את כמות הנסיעות למשחקי חוץ רחוקים.
ב־12 באפריל 2010, זכתה קבוצת אק בארס קאזאן בתואר שני רצוף, כשברשותה ארבע זכיות כלליות באליפות הרוסית.
בעקבות ההתרסקות בוטל משחק הפתיחה הראשי של סלבאט יולאייב אופה מול אטלנט מיטישצ'י.
פתיחת העונה נדחתה ב-5 ימים.
הועלו הצעות לדראפט מקרב קבוצות הליגה האחרות כדי לאייש מחדש את הקבוצה, אולם לבסוף החליט נשיא הקבוצה לוותר על ההשתתפות בה בעונת 2011/12 ולבנות אותה מחדש לקראת עונת 2012/13.
בעונת 2013/14 כללה הליגה 28 קבוצות והליגה הקיפה 7 מדינות.
בקיץ 2014 חלו תמורות משמעותיות בליגה, שאיבדה שלוש קבוצות חשובות - לב פראג (לב פופרד לשעבר), הקבוצה הצ'כית היחידה בליגה שהייתה גם סגנית האלופה היוצאת, וספרטק מוסקבה, אחת הקבוצות הוותיקות בהוקי קרח הרוסי, נקלעו לבעיות כספיות ונאלצו לוותר על השתתפותן, כמו גם דונבאס (אוקראינה) שפרשה בשל המשבר באוקראינה.
עם זאת זכתה הליגה בצירוף יוקרתי - יוקריט הלסינקי, מקבוצות הפאר של ההוקי קרח הפיני, עזבה את הליגה בארצה והביאה ל-KHL דריסת רגל ראשונה בסקנדינביה.
ביחד עם שתי קבוצות רוסיות חדשות, נשמר מספר הקבוצות על 28.
ספרטק מוסקבה חזרה לליגה בקיץ 2015 לאחר הפסקה של שנה, במקומה של אטלנט מיטישצ'י שעזבה.
בעונת 2016/17 הצטרפה לראשונה קבוצת הוקי קרח מהרפובליקה העממית של סין, קבוצת הכוכב האדום קונלון.
בעונת 2017/2018 צומצם מספר הקבוצות ל-27 עקב עזיבתן של מטאלורג נובוקוזנצק ומדוושצ'אק זאגרב, הקבוצה הקרואטית היחידה בליגה ובעונת 2018/19 צומצם מספר הקבוצות ל-25 לאחר שלאדה טוליאטי ויוגה הורדו מהליגה.
בעונת 2017/2018 נשבר שיא משחק ההוקי קרח הארוך ביותר בתולדות ליגת ה-KHL, במשחק חצי גמר החטיבה המערבית בין יוקריט לצסק"א.
המשחק שהסתיים בניצחון יוקריט 2:1 נמשך 142:09 דקות.
בתום עונת 2018/19 הצטמצם שוב מספר הקבוצות בליגה לאחר שסלובן ברטיסלאבה עזבה את הליגה עקב בעיות כספיות, חזרה לליגה הסלובקית, והותירה את מספר הקבוצות ב-KHL על 24.
בעונת 2019/2020 נרשם ממוצע של 6,759 צופים בחודש ספטמבר, מה שמהווה שיא צופים בתולדות הליגה לחודש הפתיחה של העונה.
ברם, אותה עונה גם נחתמה ללא הכרעת אלופה בעקבות התפרצות נגיף הקורונה ברוסיה, שאילצה את הפסקת המשחקים ולבסוף ביטול המשך העונה.
בסיום העונה עזבה קבוצת אדמירל ולדיווסטוק את הליגה אך חזרה אליה לאחר עונה אחת.
בעונת 2020/2021 אוונגרד אומסק זכתה לראשונה בתולדותיה באליפות הליגה.
בעונת 2021/2022 נטשו אותה קבוצות כמו יוקריט הלסינקי ודינמו ריגה, כתגובה ל.
הליגה מחולקת לשתי חטיבות המחולקות על פי מבנה גאוגרפי: החטיבה המזרחית (הכוללת קבוצות ממזרח רוסיה וסביבותיה) והחטיבה המערבית (הכוללת קבוצות ממערב רוסיה וסביבותיה), שכל אחת מהן מחולקת לשני בתים.
בכל אחד מהבתים 7 קבוצות, למעט "בית צ'רנישב" שבחטיבה המזרחית, הכולל 8 קבוצות.
+ הקבוצות המוצלחות ביותר בליגה מועדון כמות תוארי זכייהבגביע גגארין מטאלורג מגניטוגורסק 3 אק בארס קאזאן 3 צסק"א מוסקבה 3 דינמו מוסקבה 2 סק"א סנקט פטרבורג 2 סלבאט יולאייב אופה 1 אוונגרד אומסק 1
בסך הכל 60 משחקים לקבוצה.
לאלופת העונה הסדירה, מי שניצחה בהכי הרבה משחקים ונמצאת בראש טבלת הליגה לאחר השלב הראשון מוענק גביע היבשת.
שיטת הניקוד היא שיטת "3 נקודות למשחק" הנהוגה בהוקי קרח הבינלאומי: עבור משחק שהוכרע בזמן החוקי מקבלת המנצחת 3 נקודות בטבלה.
עבור משחק שהוכרע בהארכה או בדו-קרב חבטות עונשין מקבלת המנצחת 2 נקודות בטבלה, והמפסידה - נקודה אחת.
שלבי ההכרעה - פלייאוף הליגה
שמונה הקבוצות הטובות ביותר מכל חטיבה (16 קבוצות סה"כ) מעפילות לשלב השני של הליגה, שלב הפלייאוף.
הפלייאוף נערך במקביל בכל חטיבה, כאשר שתי אלופות הבתים בכל חטיבה מקבלות אוטומטית את הדירוגים 1 ו-2 בחטיבה שלהן, ושאר הקבוצות מדורגות 3 עד 8 בהתאם להישגיהן בעונה הרגילה, על בסיס חטיבתי ללא קשר לבתים מהן באו.
הקבוצות מתמודדות ביניהן בסדרות של "הטוב מ-7 משחקים", משמע - כאשר קבוצה אחת מנצחת את יריבתה ב-4 משחקים, היא מנצחת בסדרה כולה ומעפילה לסיבוב הבא, בעוד היריבה מודחת מהמשך המשחקים.
בסיבוב הראשון משחקת המדורגת הראשונה בכל חטיבה מול המדורגת שמינית, השנייה מול השביעית, השלישית מול השישית והרביעית מול החמישית.
למדורגת הבכירה יותר יש יתרון ביתיות - שני המשחקים הראשונים, ובמידת הצורך גם המשחק החמישי והמשחק השביעי, יתקיימו באולמה הביתי.
בסיבוב השני משחקת המדורגת הבכירה שעלתה אליו מכל חטיבה מול המדורגת הנחותה ביותר שנותרה, ושתי הקבוצות האחרות משחקות זו מול זו.
שתי מנצחות הסיבוב השני עולות לסיבוב השלישי - הגמר החטיבתי, בו הן מתמודדות בטורניר להכרעת אלופות המזרח והמערב המתקיים גם הוא בסדרות של "הטוב מ-7 משחקים", כשאלופת כל חטיבה זוכה בגביע אליפות החטיבה.
הקבוצות שזכו באליפות החטיבתית משחקות אחת נגד השנייה, גם כן בסדרה של עד 7 משחקים, בגמר גביע גגארין.
שאר הקבוצות שלא העפילו לפלייאוף הליגה מתחרות בטורניר על "גביע התקווה", כשהזוכה בו הייתה מקבלת את בחירת הדראפט הראשונה לקראת העונה הבאה.
משחקי הליגה משודרים ברוסיה, בערוצי הבת של קבוצת התקשורת Match TV.
באוגוסט 2021, מנהלת הליגה חתמה על חוזים עם שני גופי שידור אמריקאים לשידור משחקי הליגה בארצות הברית.
האחד הוא ESPN +, כשחלק מהמשחקים ישודרו שם.
חלק מהמשחקים ישודרו ברשת Portable.TV, שגם תשדר לקנדה.
בפברואר 2022, החוזים בוטלו בעקבות הפלישה הרוסית לאוקראינה.
בנוסף לחוזי טלוויזיה, ה-KHL עובדת עם חברות וארגונים רבים המציגים את המוצרים שלה לשימוש באתרים שונים.
ב־23 בינואר 2016, במהלך מסיבת עיתונאים במסגרת משחק האולסטאר של KHL, חברת קוקה קולה רוסיה התקשרה בהסכם שותפות עם ליגת ההוקי הקונטיננטלית.
הסכם השותפות בין קוקה קולה רוסיה ל-KHL תוכנן לשלוש עונות תוך שילוב של המותג קוקה קולה במסגרת אליפות ליגת ההוקי הקונטיננטלית.
על פי ההסכם קוקה קולה רוסיה מקבלת מעמד של שותפה והיא המשקה הרשמי של הליגה, בעוד Powerade חתמה כמשקה הספורט הרשמי של KHL.
לוגו החברה הוצב על לוחות כל אולמות ההוקי בהם התקיימו משחקי KHL, במסיבות עיתונאים לאחר המשחק, באתרים הרשמיים של ה-KHL והמועדונים המשתתפים וכן בכל חומרי המידע של הליגה.
פרסומות של קוקה קולה הוצגו במהלך משחקים, כמו גם במהלך שידורי טלוויזיה בערוצי KHL TV ו־Match TV.
ב-28 במרץ 2019, SAP הפכה לשותפה טכנולוגית של ליגת ההוקי הקונטיננטלית.
הפרויקט כולל פריסת מערכת מודרנית המבוססת על פתרונות SAP Marketing Cloud ו-SAP Analytics Cloud, שהושלמו על ידי היכולות של SAP Cloud Platform באמצעות מסד נתונים יחיד של SAP HANA.
עד עונת 2021/2022, כחלק מהשותפות בין ה-KHL ל-SAP, תוכנן להשיק כלים חדשים לעבודה עם סטטיסטיקות הליגה.
המערכת, שפותחה על בסיס פלטפורמת SAP Cloud, מאפשרת לצבור כמויות אדירות של מידע והצגת נתונים מיידית על שאילתות סטטיסטיות מורכבות.
נתוני העונה המצטברים עובדו על ידי פתרון SAP Analytics Cloud ולאחר מכן הוצגו בצורה של גרפים, טבלאות ודו"חות מובנים.
לאוהדים, תקשורת, מאמנים, מנתחי ספורט ומומחים ונותני חסות ניתנה גישה לדו"חות אנליטיים מפורטים באמצעות מספר אינדיקטורים סטטיסטיים בו זמנית.
פלטפורמת SAP HANA שימשה גם את הליגה כדי ליצור את לוח השנה לעונה.
תהליך גיבוש לוח המשחקים הואץ משמעותית ואיפשר לקחת בחשבון מספר רב יותר של גורמים ודירוגם ובמקרה של נסיבות בלתי צפויות, אפשר היה לקבל לוח שנה מעודכן תוך זמן קצר.
על פי מחקר של Rating Bookmakers, בשנת 2021, חברת ההימורים Fonbet השקיעה 400 מיליון רובל בפיתוח הליגה.
בנוסף למתן חסות לליגה, לחברה חוזי חסות עם 4 קבוצות והחל מעונת 2022/2023 נחשבת לנותנת החסות העיקרית של הליגה.
ב-22 בספטמבר 2021, ה-KHL הכריזה על השקת משאב KHL.cards להנפקת כרטיסי NFT לאספנות בשיתוף עם חברת האחזקות Block-chan.com.
הכרטיסים תוכננו להימכר בבורסת המטבעות הקריפטו הבינלאומית Binance, בעוד שהחברה היא הספק הטכני של הנפקת אסימון NFT.
להלן רשימת צופים במשחקי הליגה:
באפריל 2021, מועצת המנהלים של KHL אישרה מנגנון להשכרת שחקנים.
התקנון מספק אפשרות לקבל ארבעה שחקני הוקי ולהעביר לא יותר מארבעה שחקנים לכל מועדון, מתוכם לא יותר משלושה מתחת לגיל 22 ולא יותר מאחד מתחת לגיל 24. במקביל, הוחל איסור לשכור יותר משני שחקני הוקי מאותו מועדון KHL.
מועדונים יכולים לשכור שחקנים מה־1 במאי ועד ה־27 בדצמבר לתקופה עד לסיום העונה, בכפוף לחוזה התקף לשתי עונות או יותר.
חוזהו של שחקן הוקי במועדון לשעבר מושעה עד 30 באפריל, אך תקופת החוזה עצמו אינה נקטעת.
עם תום תקופת ההשאלה, החוזה המושעה הוא מחודש.
המועדון המארח מתקשר בסוג נפרד של חוזה השאלה של שחקן הוקי המציין את תנאי הפיצוי בגין סיומו המוקדם של החוזה.
שחקן הוקי שכור יכול להירשם לכל קבוצה של מועדון חדש, ולעבור בין קבוצותיו על בסיס שווה עם שחקנים אחרים.
הכנסתו של שחקן הוקי לתקופת שהותו במועדון מסוים תילקח בחשבון במסגרת תקרת השכר.
אם שחקן הוקי חזר מהשאלנ לפני המועד, אך לאחר תום תקופת המעבר ובקשות נוספות, הכנסותיו, החל מהיום שאחרי מועד ההעברה, אינן נלקחות בחשבון.
בנוסף אושר מנגנון למניעת השאלה נסתרת.
בוצע שינוי בנוהל הכללי של כריתת חוזים כלשהם: במקרה של סיום חוזה עם שחקן מכל סיבה שהיא, שחקן הוקי זה אינו יכול לחתום על חוזה חדש עם מועדונו לשעבר במהלך העונה.
משחק האולסטאר של ה-KHL מתקיים באמצע העונה, בדרך כלל בינואר או פברואר.
במשחק זה משתתפים טובי שחקני הליגה שנבחרים על ידי האוהדים.
שתי הקבוצות במשחק זה מייצגות את שני האזורים הראשיים של הליגה – המזרח מול המערב.
בנוסף למשחק המרכזי מתקיימים גם משחקי האולסטאר של ליגת WHL וליגת ההוקי לצעירים, שנמשכים במשך ארבעה ימים כשהנהלת הליגה קובעת כל שנה באיזו עיר הם ייערכו.
המשחק נערך לראשונה ב-2009, אם כי יונק את שורשיו ממשחק האולסטאר של ליגת ההוקי הרוסית שנערך בשנים 1997–2007.
מאז עונת 2024/2025 נערך טורניר-בת ובו משתתפות 8 קבוצות, המורכבות מ-3 שחקנים בהרכב, במגרש הוקי קטן מהמקובל בתקן הבינלאומי.
בעונת הבכורה, 2024/2025, השתתפו הקבוצות אוונגרד אומסק, באריס אסטנה הקזחית, מטאלורג מגניטוגורסק, סלבאט יולאייב אופה, אק בארס קאזאן, דינמו מינסק הבלארוסית וטרקטור צ'ליאבינסק (אתר הטורניר: 3x3.khl.ru).
גביע הפתיחה (משנת 2008 ועד 2011 ובשנת 2014, למעט בשנים 2012–2013 הגביע נקרא גביע לוקומוטיב וזהו עודנו שמו הלא רשמי) – זהו טורניר בעל משחק אחד הנערך בין מחזיקת גביע גגארין ואלופת הליגה הסדירה ומהווה מעין טורניר סופרקאפ והמשחק הראשון של עונת KHL.
גביע היבשת נוסד בעונת 2009/2010. מוענק לקבוצה הטובה ביותר בעונה הסדירה.
בעונת 2015 זוכת הגביע הוכתרה בפועל לאלופת רוסיה בהוקי קרח.
עונת 2019/2020 נסגרה בעקבות מגפת הקורונה ברוסיה.
זוכת גביע היבשת הוכתרה גם לאלופת העונה.
גביע גגארין - מוענק לזוכת הפלייאוף ואלופת ה-KHL.
גביע היבשת - מוענק לאלופת העונה הסדירה והקבוצה המדורגת ראשונה בתום העונה הסדירה.
גביע החטיבה המערבית - מוענק לאלופת החטיבה המערבית.
גביע החטיבה המזרחית - מוענק לאלופת החטיבה המזרחית.
גביע הפתיחה - ניתן למנצחת במשחק הפתיחה של העונה, המתקיים בין אלופת העונה הקודמת לסגניתה.
בעקבות התרסקות טיסה RA-42434 של יאקובלב סרוויס שונה שם הגביע לגביע לוקומוטיב
גביע התקווה - מוענק לזוכת הפלייאוף התחתון.
גביע האלופות - טורניר טרום עונה הנערך מאז 2020
פרס ולנטין סיץ' - מוענק למנהל הקבוצה הטוב ביותר.
פרס וסבולוד בוברוב - מוענק לקבוצה שהבקיעה את מרב השערים לעונה.
שוער השנה - מוענק לשוער המצטיין של העונה.
מאמן השנה - מוענק למאמן העונה.
מלך השערים - מוענק למלך השערים בעונה הסדירה.
משחקי KHL נגד NHL הם סדרת משחקי ראווה בין קבוצות ההוקי קרח של ליגת ה-NHL הצפון אמריקאית וליגת ה-KHL המזרח אירופאית, שבסיסה ברוסיה.
במשחק במסגרת גביע ויקטוריה ב-2008 שיחקה מטאלורג מגניטוגורסק מול ניו יורק ריינג'רס שניצחה 3–4 והיה זה המפגש הראשון בין קבוצת הוקי קרח רוסית לקבוצה אמריקאית, בתקופה הפוסט-סובייטית.
תאריךמיקוםקבוצת KHLתוצאהקבוצת NHL 1 באוקטובר 2008 פוסט-פיננס ארנה, ברן מטאלורג מגניטוגורסק 3 – 4 ניו יורק ריינג'רס 4 באוקטובר 2010 ארמון הקרח סנקט פטרבורג סק"א פטרבורג 5 – 3 קרוליינה הוריקנס 6 באוקטובר 2010 ארנה ריגה דינמו ריגה 1 – 3 פיניקס קויוטיס
KAI T-50 גולדן איגל היא סדרת מטוסי אימון סילוניים, על-קוליים מתוצרת התעשייה האווירית של קוריאה, בקוריאה הדרומית, הנמצאים בתכנון ופיתוח מאז שלהי שנות ה-90. T-50 הוא המטוס העל-קולי הראשון מתוצרת קוריאה הדרומית ואחד ממספר קטן של מטוסי אימון על-קוליים בעולם.
טיסת הבכורה של מטוס T-50 הייתה בשנת 2002 והוא נכנס לשירות בחיל האוויר הקוריאני בשנת 2005.
T-50 הוא מטוס אימון מתקדם אשר לו אף גרסאות לטיסה אווירובטית (T-50B) ולשימוש מבצעי (TA-50).
בשנת 2011 הוכנסה לשירות בחיל האוויר הקוריאני טייסת מבצעית ראשונה של מטוס זה.
דגם FA-50 גרסת מטוס רב-שימושי טס לראשונה בשנת 2011. בין השנים 2013–2016 ייוצרו 60 מטוסים מדגם FA-50.
נכון לשנת 2011 נמכרו 16 מטוסי קרב מדגם TA-50 לאינדונזיה ומדינות נוספות, בהן עיראק, פולין, הפיליפינים, מצרים, וספרד הזמינו, או שוקלות להזמין מטוסים מסדרת T-50.
T-50 תוכנן במקורו כמטוס אימון, המסוגל לטיסה על-קולית, כדי לאמן טייסים בחיל האוויר של קוריאה הדרומית לקראת הטסת מטוסי F-16 פייטינג פלקון וF-15E סטרייק איגל הנמצאים בחיל האוויר הקוריאני וכדי להחליף מטוסי אימון מיושנים דוגמת T-38 טאלון וA-37 דרגונפליי.
עד לתחילת יצור ה-T-50 יוצרו בקוריאה מטוסי אימון בעלי מנוע מדחף וכן מטוסי F-16 שיוצרו ברישיון אמריקאי.
סדרת ה-T-50 היא בעלת דמיון רב לדגם F-16 פייטינג פלקון.
תחילתה של תוכנית הפיתוח בשנת 1992, אולם היא הוקפאה על ידי משרד האוצר והכלכלה הקוריאני עד לשנת 1995 בגלל מגבלות כלכליות.
בשנת 1999 הושלם עיצובו הבסיסי של המטוס.
חברת לוקהיד מרטין השתתפה בשיעור 13% מתקציב הפיתוח של המטוס, 17% מן התקציב באו מן התעשייה האווירית של קוריאה הדרומית ו-70% מתקציב ממשלת קוריאה הדרומית.
בחודש פברואר 2000 הוכרז רשמית על שמו של המטוס: T-50 גולדן איגל.
יצור המטוס הראשון הושלם ב-14 בספטמבר 2001. טיסת הבכורה נערכה באוגוסט 2002. התעשייה האווירית הקוריאנית וחברת לוקהיד מרטין משווקות יחדיו את המטוס בשוק הבין-לאומי.
בחודש דצמבר 2003 הזמין חיל האוויר של קוריאה הדרומית 25 מטוסי T-50.
תוכנית פיתוח המטוס הורחבה מעבר לרעיון הראשוני של מטוס אימון מתקדם ופותחו דגם TA-50 כמטוס קרב קל ודגם FA-50 כמטוס קרב רב-שימושי הדומה למטוס F-16. דגם TA-50 מצויד בחימוש כבד יותר ממטוס האימון והוא נושא טילי אוויר-אוויר וטילי אוויר-קרקע מתקדמים.
למטוס אף אפשרות התקנת ציוד לאיסוף מודיעין, זיהוי מטרות ולוחמה אלקטרונית.
בפיתוח נמצאים דגמים נוספים, RA-50 ו-EA-50 אשר ישמשו במיוחד לטיסות מודיעין ולוחמה אלקטרונית.
דגם FA-50 הוא המתקדם ביותר מבין דגמי T-50. הוא מצויד במערכת מכ"ם מתקדם מדגם EL/M-2032 מתוצרת אלתא מערכות מישראל אשר הותאמו לצורכי המטוס על ידי חברת האלקטרוניקה הקוריאנית LG אלקטרוניקה.
למטוס יכולת נשיאת דלק משופרת, ומערכות אוויוניקה משופרות.
מערכת המכ"ם מתוצרת אלתא נבחרה למטוס לאחר שגברה על מערכת מתוצרת לוקהיד מרטין.
עיצוב ה-T-50 שואב השראה בעיקר ממטוס F-16 פייטינג פלקון של לוקהיד מרטין, לשני המטוסים קווי דמיון רבים: השימוש במנוע בודד, מהירות, גודל, וטווח כלי הנשק.
הניסיון שצברה התעשייה האווירית של קוריאה הדרומית ביצור מטוסי F-16 ברישיון מלוקהיד מרטין היווה קרש קפיצה בפיתוח סדרת T-50.
דגם מטוס האימון T-50 הוא דו-מושבי.
למטוס חופה גבוהה מפולימר אקרילי המספקת ראות טובה לטייסים והיא במבחנים שנערכו נמצא שהיא מספקת הגנה לפגיעה של גופים במשקל כ-900 גרם במהירות 740 קמ"ש.
סייג רום למטוס הוא 55,000 רגל וגוף המטוס עוצב לטיסה של עד 10,000 שעות טיסה.
במטוס שבעה מכלי דלק בקיבולת כוללת של 2,655 ליטר, חמישה מהם בגוף המטוס ושנים בכנפיים.
המטוס יכול לשאת 1,710 ליטר נוספים במכלים נתיקים.
בדגם T-50 מנוע סילון טורבו-מניפה יחיד תוצרת ג'נרל אלקטריק מדגם F404-102 המיוצר ברישיון על ידי חברת בת של תאגיד העניק הדרום קוריאני סמסונג.
למנוע פותחה בשיתוף פעולה אמריקאי-קוריאני מערכת דיגיטלית לחסכון בדלק.
המטוס מסוגל לפתח מהירות מרבית של 1.4–1.5 מאך.
דחף מרבי למנוע עם מבער אחורי הוא 78.7 kN.
לדגמים עתידיים נבחנים מנועים נוספים: דגם F414 של ג'נרל אלקטריק ודגם EJ200 של רולס-רויס שיאפשר התאמה טובה יותר לחילות האוויר האירופים.
שני המנועים אלה יספקו דחף טוב יותר מן המנוע הנוכחי.
המטוס מצויד בשני תותחי 20 מ"מ פנימיים מתוצרת ג'נרל דיינמיקס מדגם A-50 המורכבים מאחורי תא הטייס.
התותח הוא גרסת שלושה קנים של תותח M61 וולקן, עם תחמושת של 205 קליעים האחד.
בקצות הכנפיים ניתן להרכיב שני טילי אוויר-אוויר AIM-9 סיידוויינדר ומתחת לכנפיים יש נקודות חיבור לכלי נשק נוספים.
את המטוס ניתן לצייד אף בטילי אוויר-קרקע AGM-65 מאבריק ודגמים נוספים וכן בפצצות מצרר ופצצות לשימוש כללי.
את המטוס ניתן לצייד אף במערכת Sky Shield להגנה אלקטרונית מתוצרת "רפאל מערכות לחימה מתקדמות" וכן במערכות לאיסוף מודיעין ולזיהוי מטרות.
דגמי TA-50 צוידו במערכת הנחיית פצצות SPICE מתוצרת רפאל ומערכות נשק נוספות.
ניתן לשלב בדגם זה אף את טיל הפיתון, וטילי אוויר-ים, אף שאלה עדיין לא שולבו במטוס.
דגם T-50 התמודד במכרז של חיל האוויר הפולני להזמנה של 16 מטוסים מול המטוס הבריטי הוק, שהיה בשימוש חיל האוויר הפיני ואשר שודרג על ידי חברת פטריה הפינית.
בשנת 2010 פורסם מכרז חדש למטוס אימון מתקדם ומול ה-T-50 התחרו דגם הוק T2/128, ו-M-346 האיטלקי, לאחר שהחברה הפינית יצאה מן המכרז, נותרו בו רק קוריאה הדרומית ואיטליה.
בחודש מאי 2011 הזמינה ממשלת אינדונזיה 16 מטוסים מדגם TA-50 לחיל האוויר שלה בעלות של 400 מיליון דולר.
הדגם שנמכר לאינדונזיה יאפשר את זיוודו כמטוס קרב קל.
עיראק ניהלה משא ומתן לרכישת מטוסי T-50, לאחר שלראשונה הביעה עניין במטוס בעת ועידת פסגה קוריאנית עיראקית שנערכה בסיאול ב-24 בפברואר 2009. בחודש אפריל 2010 פרסמה עיראק מחדש מכרז ל-24 מטוסי אימון ובין המתחרים במכרז נמצא אף מטוס T-50.
בשנת 2003 הוציא משרד הביטחון הישראלי מכרז למטוס אימון מתקדם עבור חיל האוויר הישראלי, אשר יחליף את מטוסי A-4 סקייהוק המיושנים.
המועמדים המובילים היו ה-T50 הדרום קוראני וה-M-346 האיטלקי (אף שנבחנו גם חלופות אחרות).
בעת ההתמודדות במכרז הכריזה חברת התעשייה האווירית של קוריאה הדרומית כי אם תזכה במכרז תהיה מוכנה לפתוח קו ייצור לחלקים מן המטוס בישראל.
בחודש פברואר 2012 הוכרז כי הזוכה במכרז חיל האוויר הישראלי למטוס אימון מתקדם הוא M-346 מאסטר מתוצרת איטליה.
על פי הערכות, ישראל רכשה 30 מטוסי אימון מתקדמים.
מטוסי T-50 מתמודדים אף במכרזים של חילות האוויר של הפיליפינים, ואיחוד האמירויות הערביות.
בשנת 2022 רכשה פולין 48 מטוסים שאמורים להחליף את צי מטוסי המיג-29 המתיישן שלה.
פולין גם לא רצתה להיות תלויה באספקת חלקי חילוף מרוסיה, לאור מלחמת רוסיה-אוקראינה והחשש מעימות צבאי ישיר עם רוסיה.
על פי נתוני היצרן וחברת לוקהיד מרטין
הנעה: מנוע אחד סילון טורבו-מניפה ג'נרל אלקטריק דגם F404-102
KIC 8462852 הוא כוכב הנמצא בקבוצת הכוכבים ברבור, במרחק 454 פארסק (1,480 שנות אור) מכדור הארץ.
עם דרגת בהירות נראית של 11.7, לא ניתן לצפות בכוכב בעין בלתי-מזוינת.
בספטמבר 2015 פורסם מסמך על ידי מספר אסטרונומים של ניתוח תנודות אור יוצאות דופן של הכוכב כפי שנמדד על ידי טלסקופ החלל קפלר, אשר עוקב אחר שינויים בבהירות של כוכבים מרוחקים במטרה לגלות כוכבי לכת חוץ-שמשיים.
באוקטובר 2015 קיבל הכוכב סיקור תקשורתי נרחב בגלל השערות שטענו כי עקומת האור החריגה של הכוכב יכולה להצביע על פעילות המקושרת לחיים מחוץ לכדור הארץ.
במאי 2017 חזרה התופעה וטלסקופים מרחבי העולם החלו מכוונים לעבר הכוכב כדי ללמוד על התופעה.
נתוני בהירות על הכוכב שנאספו בטלסקופ החלל קפלר מראים נפילות לא מחזוריות קטנות בעוצמת הבהירות, יחד עם שני אירועי נפילות בהירות משמעותיים המתרחשים בערך כל 750 ימים.
הנושא נחקר על ידי מדענים.
השינויים בבהירות הכוכב יכולים להיות פתאומיים ובהם ירידה של עד 15% או 22% בבהירות.
לשם השוואה, כוכב לכת בגודל של צדק מפחית את הבהירות רק ב-1%, דבר המצביע על כך שמה שחוסם את האור מהכוכב במהלך הירידות הגבוהות אינו כוכב אחר, אלא משהו שמכסה עד חצי מרוחב הכוכב.
התחזית הצפויה לירידה גדולה בבהירות כל 750 ימים הייתה אמורה להתרחש סביב אפריל 2015, אך היא לא תועדה בשל תקלה בטלסקופ החלל קפלר.
כיוון שלא נמצאה מחזוריות בניבוי התופעה, נדרש לעקוב אחר הכוכב באופן רציף ובמספר אורכי גל.
אסטרונומים פתחו בקמפיין מימון המונים כדי לעקוב אחר הכוכב באופן שוטף באמצעות הטלסקופ בלוס קמברס.
ב-19 במאי 2017 אותרה ירידה משמעותית בבהירות הכוכב, ואסטרונומים ברחבי העולם הפנו את הטלסקופים במגוון אורכי גל כדי לעקוב אחר התופעה בזמן אמת.
בהתבסס על הסיווג הספקטרלי של הכוכב, לא ניתן לייחס את השינויים הגדולים בבהירות לכוכב משתנה, לכן עלו מספר השערות לגבי קיומו של חומר המקיף את הכוכב וחוסם את האור.
אף אחת מההשערות לא הצליחה להסביר את נתוני התצפית באופן מלא.
השערה אחת היא שההפחתה באור מקורה בענן שביטים מפוררים המקיפים את הכוכב במסלול אליפטי שמרחקו מהכוכב הוא כמרחק של עננת אורט מהשמש.
בתרחיש הזה כוח המשיכה מכוכב קרוב גורם לשביטים, לנוע לכיוון הכוכב.
ראיות התומכות בהשערה כוללות את העובדה שלכוכב יש בן זוג ננס אדום במרחק קטן יחסית של 132 מיליארד קילומטרים (885 יחידות אסטרונומיות).
עם זאת, הרעיון שיש כמות רבה כל כך של כוכבי שביט המקיפים את הכוכב, שמסוגלת לחסום כ-22% מאורו, מוטל בספק.
השערה נוספת היא שהכוכב נכנס לאחרונה לשדה אסטרואידים אך תרחיש של התנגשות מסיבית בכמות גדולה של גופים אמור ליצור ענן חם שזוהר באור תת-אדום, אך במדידות ספקטרוסקופיות ברזולוציה גבוהה שהתבצעו וכן ניתוח של ספקטרום האנרגיה הנפלטת לא הראו שקיימת פליטה משמעותית בתחום התת-אדום, ובכך נשללה ההשערה.
השערה נוספת היא התנגשות של שני כוכבי לכת שיצרה ענן גדול של שברים, אך אירועים כאלה הם נדירים ביותר ומאוד לא סביר שטלסקופ החלל קפלר אכן צפה באירוע מסוג זה.
האסטרונום ג'ייסון רייט מעלה השערה שהאובייקטים שגורמים להבהוב הכוכב הם חלק ממגה-מבנים שנבנו על ידי יישות מחוץ לכדור הארץ, בדומה לכדור דייסון, כדור היפותטי שנבנה סביב הכוכב על ידי ציוויליזציה מתקדמת, במטרה לקלוט את האור מהכוכב ולנצלו לשימוש כאנרגיה.
בפרויקט סט"י מתכננים להפנות את צלחות הרדיו לכיוון שהכוכב על מנת לבדוק שידורי רדיו ממנו.
KASUMI הוא צופן בלוקים שפותח ב-1999 על ידי 3GPP כתקן לאבטחת שיחה סלולרית מהדור השלישי בטכנולוגיות UMTS, GSM ו-GPRS.
ב-UMTS, הצופן משמש בשני רבדים: באלגוריתם f8 להגנה על פרטיות שיחה סלולרית ובאלגוריתם f9 לאימות והבטחת שלמות השיחה.
ב-GSM/GPRS הצופן מהווה חלק אינטגרלי מאלגוריתם A5/3 בתור מחולל זרם מפתח שנקרא KGCORE שהוא מצב הפעלה OFB.
צופן KASUMI פותח על ידי SAGE שהוא חלק מגוף התקינה האירופאי ETSI.
בשל לוח זמנים לחוץ הוחלט בעצה אחת עם TGS (הצוות הטכני של 3GPP) להסתמך על אלגוריתם קיים במקום לפתח אלגוריתם חדש והצופן MISTY1 של מיצובישי נבחר כבסיס.
כדי להתאימו לחומרה בוצעו מספר שינויים וניתן לו השם KASUMI שהוא תרגום mist (ערפל) ליפנית.
היתרון של KASUMI הוא שהוא מבוסס על צופן MISTY1 שפותח על בסיס תאורטי שלטענת המפתחים מספק ביטחון מוכח נגד קריפטואנליזה דיפרנציאלית וליניארית וכן שהוא ממוטב במיוחד לחומרה.
ב-2001 פורסמה התקפה תאורטית טובה מכוח גס שנקראת התקפת דיפרנציאלים בלתי אפשריים נגד גרסה מצומצמת של MISTY הישימה גם נגד KASUMI, בשישה סבבים בסיבוכיות זמן של ומקום בסדר גודל של .
התקפה יותר מעשית פורסמה על ידי Teruo Saito גם כן בשישה סבבים בזמן של ועם טקסטים.
יש לזכור שב-KASUMI שמונה סבבים.
ב-2005 פרסמו אור דונקלמן, אלי ביהם ונתן קלר מהטכניון התקפת מפתחות קשורים (related key) בשילוב עם התקפת בומרנג (סוג של התקפה דיפרנציאלית) נגד KASUMI שמסוגלת לשבור את הצופן בגרסה המלאה עם הצפנות ועם כמות של טקסטים נבחרים שהוצפנו עם 4 מפתחות קשורים.
למרות שההתקפה תאורטית, היא סותרת את טענת המפתחים לגבי הוכחת ביטחון האלגוריתם.
ב-2010 הציגו אותם חוקרים התקפה משופרת בהרבה שהייתה מספיק פרקטית עד שהצליחו להמחישה על מחשב ביתי בזמן של מספר שעות, אפילו עם גרסה לא ממוטבת של הצופן.
למרות זאת החוקרים ציינו שההתקפה אינה מעשית נגד אלגוריתם A5/3 שבשימוש GSM בשל אופן מימושו.
על כל פנים ההתקפה אינה אפשרית נגד MISTY, מה שמוכיח כי השינויים שביצעו מפתחי KASUMI השפיעו לרעה על ביטחון הצופן וזאת בניגוד לטענתם.
KASUMI הוא צופן בלוקים בסגנון רשת פייסטל בשמונה סבבים.
הקלט הוא בלוק דטה באורך 64 סיביות ומפתח הצפנה סודי באורך 128 סיביות והפלט הוא בלוק מוצפן באורך 64 סיביות.
1. תחילה בלוק הקלט מחולק לשני חצאים באורך 32 סיביות כל אחד.
2. מפעילים את פונקציית הסבב על חצי השמאלי ומחליפים מקומות עם החצי הימני שמונה פעמים.
הוא החלק המפתח המתאים לסבב (לפי הטבלה המופיעה להלן).
הסמל מייצג שרשור והסמל מייצג XOR.
הפונקציה הראשית מקבלת קלט באורך 32 סיביות וקטע מתאים מהמפתח המורחב (להלן) שנקרא "מפתח הסבב" ומחזירה את הפלט .
מפתח הסבב מורכב משלושה תת-מפתחות הראשון באורך 32 סיביות ושני האחרים באורך 48 סיביות כל אחד.
והיא משתמשת בשתי תת-שגרות ו-.
כשהמפתח מועבר לפונקציה והמפתחות מועברים לפונקציה .
פונקציית הסבב הראשית מופיעה בשתי צורות בהתאם לסבב זוגי או אי זוגי.
עבור סבב זוגי היא בנויה כך:
כלומר בסבב זוגי הפונקציה מופעלת לאחר הפונקציה (כלומר הפלט של הופך לקלט של ) ובסבב אי זוגי ההפך.
בהינתן הקלט באורך 32 סיביות ותת-מפתח גם הוא באורך 32 סיביות, הפונקציה מחלקת תחילה את תת-המפתח לשני חצאים באורך 16 סיביות כל אחד, כך שמתקיים ואת הקלט לשני חצאים כך שמתקיים ומבצעת:
הפונקציה היא הזזה מעגלית לשמאל סיבית אחת.
הסמל מייצג AND והסמל מייצג OR.
בהינתן קלט באורך 32 סיביות ושני תת-מפתחות באורך 48 סיביות כל אחד, הפונקציה מחלקת תחילה את הקלט לשני חצאים ואת שני תת-המפתחות לשישה חלקים באורך 16 סיביות כל אחד בהתאמה ומבצעת שלוש פעמים, עבור :
בהינתן הקלט באורך 16 סיביות ותת-מפתח הפונקציה מחלקת תחילה את הקלט לשני חלקים לא שווים באורכם, באורך 9 סיביות ו- באורך 7 סיביות, באותו אופן מחלקת את תת-המפתח לשני חלקים באורך 9 סיביות והחלק באורך 7 סיביות ומבצעת:
כאשר הפונקציות ו- קיצור של ZeroExtend ו-Truncate בהתאמה הן פונקציות שנועדו להמיר את הערך מ-7 סיביות ל-9 סיביות וההפך.
ההרחבה מתבצעת על ידי הוספת אפסים משמאל (בצד המשמעותי של המספר) והחיתוך מתבצע על ידי הסרת שתי הסיביות המשמעותיות של המספר.
לצופן נילוות שתי תיבות החלפה בסיביות שנקראות S7 ו-S9 והן עוצבו כך שניתן יהיה לממשן בשני אופנים.
קומבינציה לוגית וטבלת אחזור (lookup table) בהתאם לסיטואציה.
למשל בחומרה מוגבלת בזיכרון הגישה הראשונה עדיפה.
טבלאות חיפוש מהירות יותר והן עדיפות כאשר הזיכרון זמין.
בגישה הלוגית ההחלפה מתבצעת על ידי קומבינציה של השערים הלוגיים AND ו-XOR.
להלן שתי תיבות ההחלפה בשני האופנים האמורים.
הערך בייצוג בינארי הוא מחרוזת של 7 סיביות (או 9 בטבלה הבאה) המיוצגות על ידי (הביטוי פירושו ):
טבלת החלפה S7 עם ערכים עשרוניים:
טבלת ההחלפה S9 עם ערכים עשרוניים:
המפתח הסודי המסופק על ידי המשתמש מורחב ומחולק לשני מערכים בני שמונה כניסות באורך 16 סיביות כל אחת (בסך הכול 256 סיביות).
תחילה מציבים בשמונה הכניסות של המערך הראשון את המפתח ומציבים במערך הנוסף עבור את: , כאשר הם קבועים המוגדרים בטבלה להלן.
מתוך שני המערכים הללו גוזרים את מפתחות כל הסבבים לפי הטבלה הבאה:
הסימן הוא הזזה מעגלית של לשמאל (rotate left), במספר סיביות לפי הערך המצוין מימין.
למשל בסבב השני המפתח הוא הערך בכניסה לאחר הזזה מעגלית שמונה סיביות.
הערכים נקבעו שרירותית באופן שקל להיווכח שלא הייתה כוונה סודית בבחירתם:
KG Mobility (בקוריאנית: 케이지모빌리티 주식회사; לשעבר: סאנגיונג) היא יצרנית רכב בקוריאה הדרומית.
החברה החלה את דרכה בשנת 1954 תחת שם המותג "Ha Dong-hwan Motor Company" ויצרה רכבי שטח עבור צבא ארצות הברית, ועם השנים החלה לייצר גם משאיות, אוטובוסים ואמבולנסים לשוק הדרום קוראני.
הדגמים הראשונים יוצרו ללא סמל ייחודי, אלא עם סמל בצורת כוכב מחומש על מכסה המנוע, שהוחלף בתחילת שנות ה-60 לסמל רשמי בצורת שני דרקונים.
בשנת 1977 שונה שם החברה ל-"Dong-A Moto", אך היא עדיין לא ייצרה מכוניות נוסעים.
בשנת 1986 החלה החברה לראשונה לייצר רכבים פרטים, שהראשון שבהם היה רכב השטח סאנגיונג קוראנדו, כשבמקביל שם החברה הוחלף ל-"SsangYong", וסמל החברה עודכן למודרני יותר.
ב-1991 חתמה סאנגיונג על חוזה אסטרטגי עם חברת מרצדס-בנץ, במטרה ליצור רכבים ומנועים מודרניים.
ברית זו הצליחה מאד לחברה והביאה לייצור דגמים מוצלחים ונמכרי כמו הקוראנדו, במיוחד מעצם שיתוף הפעולה עם חברת מרצדס היוקרתית.
בשנת 2004 נרכשה סאנגיונג על ידי חברת הרכב הסינית הגדולה "SAIC Motor Corporation Limited", שרצתה לחזק את ייצור רכבי השטח של החברה.
70% ממניות החברה נרכשו על ידי החברה ההודית "Mahindra & Mahindra" בפברואר 2011. הרכישה אושרה על ידי הוועדה לסחר חופשי של קוריאה הדרומית.
בשנת 2022 הצ'בול KG Group, החל בתהליך השתלטות על סאנגיונג, שהחלה הליך פשיטת רגל באותה שנה.
בשנת 2023 שם החברה שונה ל-KG Mobility.
מייצר את כל מגוון הרכבים.
חברה רוסית "סולרס JSC" מייצרים את SsangYong Korando במיתוג: New Actyon, Kyron, Rexton II, Actyon ספורט, והגרסה המשודרגת שלו SUT1.
KIDZ (לפני 2018 נקרא yes KidZ ולפני 2019 KidZ) היה ערוץ טלוויזיה ישראלי לילדים שהוקם ב-1 בינואר 2017 לאחר מחלוקת תקציבית בין חברת RGE וחברת yes.
הערוץ סיים את שידוריו ב-31 בדצמבר 2020 ובמהלך שנות שידוריו שידר ללקוחות yes ו-HOT, וכן ללקוחות STINGTV ו-NEXT TV.
הערוץ שימש כתחליף ל"ערוץ הילדים".
ב-31 בדצמבר 2020 ערוץ "KIDZ" סיים את שידוריו הליניאריים והפסיק את ייצורם של תכנים חדשים.
תוכני ה-VOD שכבר הופקו מטעם הערוץ נשארו זמינים לצרכנים.
ב-11 בדצמבר 2016 הודיע ערוץ הילדים כי שידורי הערוץ יסתיימו ב-yes ב-1 בינואר 2017, והודיעו שיוקם ערוץ ילדים חדש ב-yes בשם yes KidZ.
הערוץ נפתח כתחליף לערוץ הילדים ב-yes לאחר 16 שנה.
בשם yes kidZ ב-1 בינואר 2017 עם עליית הערוץ עלו מספר תוכניות מקור: "סנאפטוק", "מיקרושף", "ראש גדול", "OMG" ועוד.
בהמשך השנה הצטרפו מנחים לערוץ כגון: שגיא ברייטנר, גאיה שליטא-כץ, עופר בן שבת, מאור הרוש, נועה קירל, עומר דרור.
ב-27 ביולי 2017, הודיעה HOT שלא תחדש את החוזה עם ערוץ הילדים, ובעקבות כך ערוץ הילדים סיים את שידוריו במסגרת HOT ב-1 בינואר 2018. ב-1 בנובמבר 2017 שונה הלוגו של yes ובתוך כך שונה גם בתוך סמלו של ערוץ yes KidZ.
בינואר 2018 הוחלט לשדרו גם בחברת הכבלים HOT ובהתאם שונה שם הערוץ ל-kidZ.
ב-1 בינואר 2018 עלה הערוץ ב-HOT, ובאותו היום הערוץ השיק את הסדרה "כפולה" בכיכובה של נועה קירל, וכן את רצועת הבוקר "8 ב-KidZ".
ב-31 בדצמבר 2020 ערוץ "KIDZ" סיים את שידוריו וירד מהמסכים.
פעילות הערוץ נמשכה ברשתות החברתיות עד מאי 2021.
ב־5 בינואר 2021 עם סיומו של הערוץ החליפו אותו במספר האפיק ערוץ כאן חינוכית ב-HOT וערוץ ZOOM ב-yes.
בנוסף הפקות ששודרו בערוץ משודרים עכשיו בערוץ ZOOM ב-yes, כמו אחותי קפצה כיתה, ראש גדול, כפולה ועוד.
ליפסטאר (2017 - 2018): תוכנית ריקוד בהנחיית שגיא ברייטנר ונועה קירל.
סנאפטוק (2017 - 2018): תוכנית אירוח ובידור בהנחיית גאיה שליטא-כץ.
OMG: תוכנית בידור ומערכונים בהשתתפות צמד הבדרנים עופר ומאור.
מיקרושף (2017): תוכנית בישול בהנחיית אלינה לוי וארז עינב.
לעוף על החג (2018): שעשועון על חגי ומועדי ישראל, בהנחיית שגיא ברייטנר.
מחליקים עם כוכבים (2018): תוכנית בידור ואירוח בהנחיית מעיין רובין (נועה פילטר).
החיים על פי בן וטיי (2018): ולוגים ייחודים של בן זיני וטיילור מלכוב שלא עלו לערוץ היוטיוב שלהם.
הקופסה (2018): תוכנית כישרונות, בהנחיית טיילור מלכוב ושגיא ברייטנר, והשופטים רינת גבאי ובעלה דורון מור.
החיים על פי קווין ורז (2018 - 2019) ולוגים ייחודים שלא עלו לערוץ היוטיוב של חארטא גאנג של קווין ורז.
כפולות (2019): תוכנית בת לכפולה בהנחיית דין הפנר וריף נאמן.
א' עד ת' (2020): תוכנית אירוח מבית "פרוגי" בהנחיית משה אבוטבול, בה הכוכבים נשאלים על ידי לחיצת הפעמון בגלגל האותיות.
כפולה (2018 - 2020): דרמת נוער בהשתתפות נועה קירל, דין הפנר, תובל שפיר, עומר דרור, עופר שכטר, שלום אסייג ועוד.
לסדרה 5 עונות ו-114 פרקים.
ראש גדול: ראש חדש (2017): דרמת נעורים בהשתתפות איציק כהן, יואב רוטמן, חני נחמיאס, רועי ויינברג ועוד.
אחותי קפצה כיתה (2017 - 2020): סיטקום בהשתתפות בר מיניאלי, מאיה בכובסקי, עמית מורשת, טלי אורן, עודד מנשה ועוד.
הכלום הגדול (2017): סיטקום מדע בדיוני בהשתתפות דניאל מורשת, יניב ביטון, גיה באר גורביץ' ועפר שכטר.
גיבור אמיתי (2019): סדרת דרמה חדשה שיצר אורי גרוס.
בתפקידים הראשיים ג'וי ריגר ורן דנקר.
מחנה אבא (2020): סיטקום בבסיס צבאי בהשתתפות קים אור אזולאי ועוד..
אסקייפ (2017 - 2018): שעשועון חדרי בריחה בהנחיית עומר דרור.
סוואגרז (2017 - 2018): תוכנית מציאות תיעודית על קבוצת בני נוער מובילים ברשתות החברתיות שפותחים ערוץ משותף.
שגיא והסוואגרז (2017): תוכנית מלווה לתוכנית הנוער סווגארז בה שגיא ברייטנר פוגש את חברי הסוואגרז וסלבס נוספים.
טרנינג (2018): סיטקום ספורטיבי שעוסק בתלמידים המתגוררים ולומדים בפנימיית ספורט.
בהשתתפות של גאיה גור אריה, נאיה פדרמן, מיקי קם ועמית מורשת.
התחנה (2019 - 2020): סדרת דרמה העוסקת במגמת מד"א לתלמידי כיתה י' בתיכון.
בהשתתפות של שירן סנדל, דין מירושניקוב, בן זיני ועוד.
מורובוט (2019 - 2020): קומדיית מצבים על רובוט שבא ללמד בבית ספר.
KIC 9832227 הוא כוכב כפול בקבוצת הכוכבים ברבור המרוחק מכדור הארץ כ-1,800 שנות אור.
הכוכב הוא מערכת בינארית, בה שני הכוכבים כה קרובים אחד לשני, עד שהם חולקים מעטפת גזית משותפת .
בשנת 2017 עורר הכוכב עניין לאחר שנפרסם מחקר, לפיו שני כוכבי המערכת יפגשו בשנת 2022 ותיווצר נובה אדומה , אשר יהיה ניתן לצפות בה ללא טלסקופ או ציוד עזר אופטי אחר.
אולם, כשנה לאחר מכן, קבוצה אחרת של חוקרים בחנה מחדש את המחקר והגיעה למסקנה שהתחזית מוטעית והכוכבים לא צפויים להיפגש ב-2022 או קרוב לכך.
החישוב מ-2017 התבסס על רישום מוטעה של תצפיות שנערכו ב-1999. כותבי המאמר מ-2017 הסכימו עם תוצאות המחקר החדש.
בקריפטוגרפיה, KATAN/KTANTAN (בעברית: "קטן" ו"קטנטן") הם משפחה של צפני בלוקים קלי משקל המיועדים לחומרה מוגבלת משאבים.
הם כוללים שישה צפנים המחולקים לשני סוגים.
בכולם אורך המפתח הוא 80 סיביות ורמת הביטחון היא בסדר גודל של .
הסגנון הראשון KATAN כולל שלושה צפנים עם בלוק באורך 32, 48 או 64 סיביות.
השני KTANTAN דומה לקודמו אך עם מפתח הצפנה קבוע המוטמע בתוך ההתקן באופן שלא ניתן לשינוי והוא קומפקטי יותר.
KATAN/KTANTAN פותחו על ידי אור דונקלמן, Christophe De Cannière ו-Miroslav Knežević (אוניברסיטת לוון ואקול נורמל סופרייר) והוצגו ב-2009 בוועידת CHES (קריפטוגרפיה לחומרה ומערכות משובצות מחשב).
והם נחשבים לאחד הצפנים הקטנים ביותר בחומרה במונחים של מספר תואמי שערים (GE).
הצופן הקטן ביותר במשפחה ניתן למימוש עם 462 GE בלבד ועם תפוקה של 12.5 KBits לשנייה (בתדר 100 KHz).
הגדול מביניהם ניתן למימוש עם 1054 GE עם תפוקה של 25.1 KBits לשנייה (בתדר 100 KHz).
בגלל התפוצה המתרחבת של התקני קצה כמו RFID ורשת סנסורים אלחוטיים, בשימוש אפליקציות וסביבות מגוונות, גובר הצורך באמצעים קריפטוגרפיים כדי להבטיח פרטיות ואותנטיות.
לשם כך פותחו מספר אבני בניין קריפטולוגיים שאחד מהם הוא צופן בלוקים.
צופן בלוקים הוא פרימיטיב קריפטוגרפי ורסטילי שלו שימושים רבים.
הבעיה בצפנים הפופולריים שעברו ביקורת ציבורית מדוקדקת כמו AES שהם טובים לשימוש כללי בעיקר עבור חומרה או תוכנה בסביבה שבה אין מחסור במשאבים, עוצמת מחשוב או זיכרון, כמו מחשב אישי או שרת.
מסיבה זו פותחו מספר צפני בלוקים קלי משקל, בעלי תכונה עיקרית שהם מותאמים לעבודה בסביבה דלת משאבים, ביניהם אפשר למנות את DESXL ו-PRESENT.
משפחת KATAN פותחה לאור מציאות זו במטרה להציעה כחלופה יעילה המותאמת במיוחד לעבודה עם מינימום שערים לוגיים.
KATAN32, KATAN48 ו-KATAN64 נבדלים ביניהם רק בגודל הבלוק, הם מקבלים מפתח הצפנה באורך 80 סיביות (8 בתים) ובלוק גלוי להצפנה בגודל 32, 48 או 64 סיביות בהתאמה ומחזירים בלוק מוצפן בגודל זהה.
KTANTAN32, KTANTAN48 ו-KTANTAN64 מתאפיינים בגודל בלוק דומה ובביצועים דומים, למעט העובדה שמימושם קטן יותר בשל העדר הצורך בהכנת מפתח הצפנה (מפתח ההצפנה קבוע ומוטמע במערכת באופן שאינו ניתן לשינוי).
למרות הדגש על מימוש קטן שבא על חשבון תפוקה, בשינויים קלים אפשר להתאים את הצופן כך שהתפוקה תגדל בתוספת שטח חומרה לא משמעותי.
כאשר מדובר בצפנים קטנים, ככל שהצופן קומפקטי יותר, כך יותר שטח חומרה יחסי מוקדש לניהול הזיכרון הפנימי וערכי ביניים של חומר המפתח.
הדבר בולט במיוחד בצופן זרם.
הסיבה היא בין היתר בגלל הדרישה שהזיכרון הפנימי יהיה כפול מרמת הביטחון שהצופן מציע בסיביות.
בעיה זו לא קיימת בצופן בלוקים, אך מצד שני בעוד שבצופן זרם, פונקציית השילוב האי-ליניארית יכולה להיות קטנה, תיבות ההחלפה של צופן בלוקים מציבות גבול תחתון לכמות הזיכרון שהצופן דורש.
נושא אחר הוא כמות השערים הדרושה לאחסון סיבית אחת בזיכרון.
בדרך כלל נדרשים בין 5 ל-12 שערים כדי לממש פליפ פלופ אחד בהתאם לסוג הפליפ פלופ.
מסיבה זו יש חשיבות לצמצום מספר השערים הנדרשים לאחסון המפתח ובגלל שבהרבה מקרים המפתח נטען פעם אחת ואינו משתנה לאורך חיי ההתקן, אפשר לנצל עובדה זו כדי לצמצם יותר את צריכת הזיכרון של האלגוריתם.
דרך אחרת לצמצום דרישות הזיכרון היא הפחתה בגודל בלוק הצופן, אך הפחתה גדולה מדי (למשל בלוק באורך 32 סיביות) משפיעה על ביטחון הצופן באופן משמעותי.
בגלל עיקרון יום ההולדת לא ניתן יהיה להצפין יותר מ- בלוקים עם מפתח אחד (כשני מגה בית).
במקרה של תיוג אלקטרוני ייתכן שגבול זה סביר, אבל קיימים התקנים שצריכים להצפין כמות גדולה יותר של מידע ולכן מגבלה זו בעייתית.
בפיתוח KATAN/KTANTAN הושם דגש על מספר היבטים חשובים הקשורים בביטחון הצופן:
שלא יהיו מאפיינים דפירנציאליים בהסתברות גבוהה יותר מ- עבור בלוק באורך סיביות לאחר 128 סבבים (כמחצית מהסבבים של הצופן).
שלא יהיו קירובים ליניאריים עם הטיה גדולה מ- עבור 128 סבבים.
שלא יהיה אפשרי לשבור את הצופן על ידי התקפת מפתחות קשורים (related key) בסיבוכיות טובה יותר מ-.
התקפת מפתחות קשורים היא התקפה קריפטוגרפית המתמקדת בתהליך ההכנה של מפתח ההצפנה ומנסה למצוא בו חולשות על ידי בחינת תוצאות הצפנה של בלוק קבוע עם מפתחות שונים שקיים ביניהם קשר או יחס מתמטי כלשהו.
שהמעלה אלגברית של המשוואה המתארת מחצית מהצופן תהיה גבוהה דיה כדי לסכל קריפטואנליזה אלגברית.
כל זה תוך שמירה על מספר מאפיינים חשובים: גודל מינימלי, תפוקה מקסימלית והפחתה בצריכת אנרגיה של יישום הצופן.
KATAN הוא צופן בלוקים דומה ל-KeeLoq (צופן בלוקים קנייני המשמש בתעשיית הרכב לאבטחת מנעול אלקטרוני בשליטה מרחוק ואימובילייזר), המכיל מוטיבים מצופן זרם.
במיוחד, מבנהו מזכיר את Trivium, רק שבניגוד לצופן הזרם Trivium שבו הזיכרון הפנימי הוגדל עקב העובדה שבכל סבב סיבית אחת של המצב הפנימי נחשפת, ב-KATAN בגלל שבעיה זו לא קיימת הבלוק והמצב הפנימי זהים בגודלם.
בלוק הקלט נטען לתוך שני אוגרים (שאורכם נקבע לפי גודל הבלוק).
בכל סבב, שתי סיביות מהאוגרים נלקחות לצורך פונקציה בולינאית אי-ליניארית.
פלט הפונקציה הבוליאנית נטען לסיבית הכי פחות משמעותית של האוגרים לאחר שהם מוזזים (כמו ב-LFSR).
הפעולה מבוצעת באופן שתהיה הפיכה וכן כדי להבטיח ערבוב ראוי חוזרים על פעולה זו 254 פעמים.
החזרות של הצופן נשלטות על ידי LFSR המכיל שמונה סיביות עם פולינום משוב המכיל מעט מקדמים שונים מאפס.
ה-LFSR מאותחל במצב מסוים והצופן אמור לעצור כאשר ה-LFSR מבצע מחזור שלם ומגיע שוב למצב זה.
הסיבה לשימוש ב-LFSR היא חסכון בשערים ומהירות.
בשיטה זו נדרשים 60 שערים לעומת מונה רגיל באורך 8 סיביות הדורש לפחות 80 שערים.
יתרון נוסף של ה-LFSR הוא שאפשר לנצלו להגברת ביטחון הצופן כפי שיבואר בהמשך.
אחת הבעיות שעלולות לצוץ בתכנון צופן כזה פשוט קשורה למושג שנקרא "דמיון עצמי", כלומר כאשר נעשה שימוש במפתח בצורה פשוטה, שוב ושוב כמו ב-KeeLoq, הדבר גורם לנקודת תורפה שאפשר לנצלה על ידי התקפת גלישה (קריפטואנליזה שמאתגרת את ההנחה שמספר גבוה של חזרות מספק ביטחון רב אפילו אם הפונקציה הפנימית חלשה).
הפתרון שננקט ב-KATAN הוא טעינת המפתח לתוך LFSR עם פולינום משוב פרימיטיבי.
הדברים אמורים לגבי KATAN, אבל לגבי KTANTAN שבו המפתח קבוע, הדבר יחידי שאפשר לעשות כדי למנוע התקפת גלישה הוא לייצר מהמפתח רצף סיביות שאינו חוזר על עצמו, לשם כך אפשר לנצל את ה-LFSR האחראי על מונה החזרות.
כדי להגביר את רמת הפיזור של הצופן עוד יותר, הוא מכיל שתי פונקציות סבב קצת שונות אחת מהשנייה.
בכל סבב, הבחירה בין שתיהן נקבעת לפי הסיבית המשמעותית ביותר של LFSR מונה החזרות.
KATAN32, הקטן ביותר במשפחה ותאומו KTANTAN32 (שנבדל ממנו רק בעובדה שהמפתח קבוע), מכיל שני אוגרים באורך 13 סיביות ו- באורך 19 סיביות, לתוכם טוענים את בלוק הקלט.
כאשר הסיבית הפחות משמעותית של הקלט (LSB) נטענת לסיבית הראשונה של והסיבית המשמעותית ביותר (MSB) נטענת לסיבית ה-12 של (הספירה מתחילה מאפס).
בכל סבב ו- מוזזים שמאלה (הסיבית ה- מועתקת למיקום ה- והסיבית העליונה או החשובה ביותר נפלטת החוצה).
הסיביות "החדשות" שחושבו על ידי הפונקציות המתוארות בהמשך מועתקות למקומות הראשונים של ו- שהתפנו בהתאמה.
תהליך זה חוזר על עצמו 254 פעמים ולאחר מכן תכולת האוגרים מועתקת לטקסט המוצפן והיא פלט הצופן, כאשר סיבית האפס של מכילה את הסיבית הפחות משמעותית (LSB) של בלוק הטקסט המוצפן.
הסיביות החדשות מחושבות על ידי שתי פונקציות אי-ליניאריות ו- המוגדרות כך:
כאשר הסימן הוא XOR ו- הוא כלל עדכון אי-רגולרי (שמתבצע באופן לא סדיר), ו- הן סיביות מתאימות מהמפתח, עבור סבב הסיבית היא הסיבית ה- של המפתח ואילו הסיבית היא הסיבית ה-.
הסיביות ו- נקבעות עבור כל צופן בנפרד לפי טבלה המובאת בהמשך.
לאחר חישוב הפונקציות האי-ליניאריות האוגרים ו- מוזזים (כך שהסיבית המשמעותית ביותר נפלטת החוצה לתוך הפונקציה האי-ליניארית המתאימה) בעוד שהסיבית הראשונה היא פלט הפונקציה האי-ליניארית השנייה.
במילים אחרות לאחר הסבב הסיבית הראשונה של היא פלט והסיבית הראשונה של היא הפלט של .
להכנת המפתח של KATAN להצפנה תחילה טוענים את 80 הסיביות של המפתח המסופק על ידי המשתמש לתוך אוגר LFSR (הסיבית ה-LSB של המפתח מוצבת בפוזיציה אפס של האוגר).
בכל סבב שתי הסיביות הראשונות של האוגר משמשות כמפתחות הסבב ו-.
פולינום ההיזון הוא פולינום פרימיטיבי ממעלה 80 בעל משקל המינג מינימלי של 5 (לא קיימים פולינומים פרימיטיביים ממעלה 80 במשקל נמוך יותר):
פירוש הדבר במילים: עבור הסבב לוקחים את עבור הפונקציות האי-ליניאריות לעיל, כאשר עד הסיביות הללו הן בעצם הסיביות המקוריות של המפתח ולאחר מכן הסיביות מחושבות על ידי:
ההבדלים בין כל הצפנים במשפחה הם:
אורך האוגרים ו- בהתאמה (סכום אורכיהם שווה לאורך הבלוק).
פוזיציות הסיביות הנכנסות לפונקציות האי-ליניאריות.
מספר הפעמים שמשתמשים בפונקציות האי-ליניאריות בכל סבב.
ב-KATAN48 הפונקציות האי-ליניאריות מופעלות פעמיים בכל סבב פעם אחת לפני עדכון ה-LFSR ופעם אחת לאחריו (אפשר כמובן להפעילן במקביל).
ואילו ב-KATAN64 הפונקציות האי-ליניאריות מופעלות שלוש פעמים.
אוגר מונה החזרות מאותחל כולו באחדים ומופעל באמצעות פולינום פידבק .
תהליך ההצפנה מתרחש במשך 254 הפעימות של האוגר עד שהוא חוזר למצב המקורי.
וכן כאמור, הסיבית המשמעותית ביותר (MSB) של מונה החזרות משמשת לשליטה בעדכון האי-רגולרי המובא בטבלה בהמשך.
מימוש KATAN32 אפשרי עם 802 GE.
צריכת אנרגיה במהירות 100KHz עם תפוקה של 12.5 Kbps היא 381 ננו-ואט בקיצור nW.
עבור KATAN48 המימוש שלו צורך 927 GE וצריכת האנרגיה היא בערך 439 nW.
עבור KATAN64 מספר השערים הוא 1054 וצריכת האנרגיה היא 555 nW.
היות שההבדל בין KATAN32 ו-KATAN48 או KATAN64 הוא במספר הפעמים שהפונקציות האי-ליניאריות מפועלות, אפשר לתכנן את שני הצפנים האחרונים במשפחה כך שאוגר המפתח והמונה יופעלו אחת לשניים או שלושה מחזורי שעון ובכך חוסכים במקום נוסף.
אבל במקרה זה התפוקה יורדת בהתאם.
על אותו עיקרון אפשר להכפיל או לשלש את תפוקת הצופן על ידי הוספת שערים.
טבלת הפרמטרים של הצפנים ממשפחת KATAN ו-KTANTAN:
טבלת העדכון האי-רגולרי של הפונקציות האי-ליניאריות (1 פירושו שהעדכון מתבצע ו-0 פירושו שלא):
משפחת KTANTAN דומה מאוד למשפחת KATAN למעט תהליך הכנת המפתח.
במשפחת KTANTAN המפתח נצרב בחומרה ואינו ניתן לשינוי.
הגמישות היחידה הקיימת היא בחירת הפוזיציות המתאימות לצורך הפונקציות האי-ליניאריות בכל סבב.
כאן נוקטים בגישה אחרת, מתייחסים למפתח כאל 5 מילים באורך 16 סיביות כל אחת: (הסימן מייצג שרשור).
בכל מילה בוחרים את אותה סיבית על פי ארבע הסיביות המשמעותיות ביותר של אוגר מונה החזרות ואז, מתוך חמש הסיביות שנבחרו בוחרים אחת על פי ארבע הסיביות הכי פחות משמעותיות של אוגר מונה החזרות.
בניסוח פורמלי, הוא LFSR מונה החזרות באורך 8 סיביות כאשר היא הסיבית ה-MSB ויהי מרבב שבכניסה שלו 16 סיביות של וביציאה הסיבית ה- של , וכן יהי הסיבית ה- של (באורך 4 סיביות) אז סיביות המפתח מחושבות לפי:
כאשר הוא אופרטור השלילה של .
יש לציין שבסך הכול כל סיבית מפתח נפקדת לפחות חמש פעמים.
יתרה מזו, הרצף המקסימלי שיכול להיות זהה הוא 35 סיביות, לאחר 35 סבבים יחול שינוי (כלומר מובטח שלא ימצאו שני מפתחות שונים המפיקים רצף זהה באורך העולה על 35 סיביות).
במימוש בחומרה של תהליך חישוב סיביות המפתח של KTANTAN יש צורך בחמשה מרבבים 16 ל-1 במקביל כשכל אחד מהם צורך בערך 180 שערים.
KTANTAN32 ניתן למימוש בחומרה עם 462 GE וצריכת האנרגיה בתדר 100 KHz עם תפוקה של 12.5 Kbps היא רק 146 nW.
עבור KTANTAN48 מספר השערים הוא 558 וצריכת האנרגיה 234 nW ועבור KTANTAN64 השטח הוא 668 GE וצריכת האנרגיה 292 nW.
כמובן שאפשר לצמצם בכמות השערים על חשבון תפוקה וההפך.
המפתחים בחנו את עמידות הצופן נגד קריפטואנליזה מודרנית כמו קריפטואנליזה דיפרנציאלית וליניארית, התקפת מפתחות קשורים, התקפת קובייה של עדי שמיר ואיתי דינור וקריפטואנליזה אלגברית.
קיימת קריפטואנליזה של הצופן אך לא התגלו בו בעיות רציניות.
KD Studios היא חברת סרטים רוסית, שנוסדה בשנת 2012 במוסקבה.
זו חברת הפקות סרטים ובבעלותה גם אולפן עצמאי בשם CJ Studio, אולפן פוסט-פרודקשן, סוכנות ניתוח פנימית וסוכנות שיווק, שאחראית להפצת סרטים.
עיקר פעילותה של חברת הסרטים היא הפקה וקידום סרטים.
סרטי החברה הוצגו בפסטיבלים וזוכים שם להצלחה.
החברה הוקמה בשנת 2012 במוסקבה.
מייסדי החברה היו ויקטור דניסיוק ויבגני מלנטייב.
החברה מבססת את עצמה לאיטה כחברה בעלת שם לאחר שהצליחה למשוך כוכבי קולנוע מהוליווד להשתתף בהפקותיה.
כך למשל, בפרויקט הראשון שלה "מעבר למציאות", השתתף השחקן אנטוניו בנדרס.
החברה חתומה על חוזה שיתוף פעולה עם חברת הסרטים ההוליוודית AMBI Group.
ב-2019 חתמה על חוזים לשיתוף פעולה עם אולפני קולנוע ברפובליקה העממית של סין וסרביה.
במרץ 2019 החברה שינתה את שמה לשם KD Studios.
סרט תאריך שחרור מפיץ הערות מעבר למציאות (2018) 1 במרץ 2018 Karoprokat סרט קולנוע דובר אנגלית אביגיל (2019) 22 באוגוסט 2019 פוקס המאה ה-20 תבונת הכוכבים (2022) 6 בינואר 2022 פוקס המאה ה-20, Nashe Kino הבלתי ידוע (2022)
KDE Plasma 5 היא הגרסה החמישית של סביבת שולחן עבודה של KDE המיועדת ללינוקס ומערכות הפעלה דמויות יוניקס.
היא היורשת של KDE Plasma 4 והגרסה היציבה הראשונה שלה הושקה ב־15 ביולי 2014. ב־28 בפברואר 2024, יצאה לאור הגרסה הראשונה של KDE Plasma 6, היורשת של KDE Plasma 5.
עם Plasma 5 מגיעה ערכת נושא חדשה בשם "Breeze" המוגדרת כברירת מחדל.
הורחבה גם התמיכה בסוגי מכשירים שונים, וקוד ממשק המשתמש שוכתב במלואו בשפת QML, המשתמשת ב־OpenGL להאצת חומרה, מה שמביא לביצועים משופרים ולצריכת חשמל מופחתת.
שינוי זה שיפר את התמיכה בתצוגות רזולוציה גבוהה (HiDPI) והביא מעטפת גמישה שיכולה להסתגל לגודל המכשיר בו היא רצה.
גרסה 5.0 כוללת גם ערכת נושא חדשה בשם "Breeze".
כמו כן, השינויים בבסיס הכוללים מעבר לספרייה גרפית חדשה מבוססת גרפיקה וקטורית עם האצת חומרה דרך OpenGL ES.
פלזמה 5 גם השלימה את המעבר של פלזמה 4 ל־QtQuick.
הספרייה QtQuick 2 של Qt 5 משתמשת בספריית OpenGL ES המאפשרת שימוש בהאצת חומרה להצגת גרפיקה על המסך, המאפשרת העברת משימות עיבוד גרפיקה כבדות לחישוב באמצעות המעבד הגרפי, מה שמותיר יותר משאבים למעבד הראשי של המערכת, ומאפשר עבודה מהירה יותר ושימוש מופחת באנרגיה.
פלזמה 5 השתמשה במערכת מערכת החלונות X, ולבסוף נוספה תמיכה גם ב־Wayland.
התמיכה הראשונית עבור Wayland הייתה זמינה בגרסה 5.4. תמיכה יציבה לשימוש בסיסי סופקה בגרסה 5.5 (דצמבר 2015).
מנהל חלונות KWin מהווה חלק אינטגרלי של המערכת.
מאז הפיצול של מכלול תוכנות KDE ל־KDE Plasma, KDE Frameworks ו־KDE Applications, כל תת־פרויקט מתפתח בקצב שלו.
ל־KDE Plasma 5 יש לוח זמנים משלה לפרסום גרסאות, כאשר גרסה עם תכונות חדשות פורסמה כל שלושה־ארבעה חודשים, ותיקוני תקלות פורסמו בחודשים שבין לבין.
Krunner – תיבת חיפוש כוללת עם תוספים.
בנוסף להפעלת יישומים מהירה, ניתן למצוא קבצים ותיקיות, ולפתור תרגילים חשבוניים, להמיר מידות ומטבעות ועוד.
פעילויות – "שולחנות עבודה וירטואליים", שניתן להגדיר להם פריסה משלהם וטפט שונה לשולחן עבודה.
ניתן להגדיר להם שמות ולעבור ביניהם דרך תפריט הפעילויות.
התאמה אישית של שולחנות עבודה, פריסות ולוחות (פאנלים) על מספר צגים.
יישומונים, הנקראים "Plasmoids", ניתנים להוספה על הלוחות או על שולחן העבודה.
מנהל הקבצים Dolphin – מאפשר שינוי שם לקבצים רבים בבת אחת, מאפשר הוספת 'תפריטי שירות' מותאמים אישית המוסיפים פריטים חדשים לתפריטי ההקשר.
Spectacle - יישום מתקדם לצילומי מסך.
Plasma Mobile היא מהדורה של פלזמה לטלפונים חכמים.
מהדורה זו הוכרזה בתאריך 25 ביולי 2015 בכנס Akademy (הכנס השנתי של ארגון KDE) מלווה בגרסה עובדת למכשיר נקסוס 5.